طالبان کو تسلیم کرنے کے لیے روس اور چین سے زیادہ پاکستان متحرک ہے: امریکہ
افغانستان کے لیے امریکی محکمہ خارجہ کے خصوصی نمائندے تھامس ویسٹ نے کہا ہے کہ امریکہ اس بات کو یقینی بنانے کے لیے اپنے غیرمتزلزل عزم کو برقرار رکھے گا کہ افغانستان پھر کبھی امریکہ اور اس کے اتحادیوں کے لیے خطرہ کی جگہ نہ بنے۔
ویب ڈیسک — افغانستان میں انسانی المیے کے پیشِ نظر طالبان حکومت کی جانب سے افغانستان کے منجمد اثاثوں تک رسائی کے سوال پر تھامس ویسٹ کا کہنا تھا کہ اگست کے وسط میں طالبان کے آنے سے قبل بھی بدقسمتی سے افغانستان خوفناک انسانی بحران کا شکار تھا۔ اُن کے بقول اس کی بنیادی وجہ بین الاقوامی امداد میں مسلسل کمی ہے جس پر گزشتہ 20 برس سے افغان معیشت انحصار کر رہی ہے۔ خیال رہے کہ اگست کے وسط میں افغانستان پر طالبان کے کنٹرول کے بعد امریکی حکومت نے امریکی بینکوں میں افغان سینٹرل بینک کے لگ بھگ 10 ارب ڈالرز کے اثاثے منجمد کر دیے تھے۔ طالبان کا اب امریکہ سے مطالبہ ہے کہ افغانستان کی تیزی سے بگڑتی ہوئی معاشی صورتِ حال کے پیشِ نظر یہ اثاثے فوری بحال کیے جائیں۔ تھامس ویسٹ کا مزید کہنا تھا کہ سابق افغان حکومت کے 75 فی صد اخراجات غیر ملکی امداد کے ذریعے پورے ہوتے تھے جب کہ ملک کی مجموعی قومی پیداوار (جی ڈی پی) کا 40 فی صد انحصار غیر ملکی فنڈنگ پر تھا۔ اُن کا کہنا تھا کہ امریکہ اور اس کے اتحادیوں نے طالبان کے ساتھ رابطوں کے دوران پہلے ہی واضح کر دیا تھا کہ اگر وہ طاقت کے ذریعے اقتدار میں آئے تو یہ امداد ختم ہو جائے گی اور اب ایسا ہی ہوا ہے۔ ویسٹ نے وضاحت کی کہ ان منجمد اثاثوں کی وجہ قانونی پیچیدگیاں اور عدالتی کارروائی ہے جس کے باعث مخصوص بینکوں میں موجود رقم کسی اور جگہ منتقل نہیں ہو پا رہی۔ اُن کا کہنا تھا کہ صرف امریکہ میں موجود اثاثوں کے معاملے میں ایسا نہیں ہے بلکہ امریکہ سے باہر بھی افغانستان کے ایسے دو ارب ڈالرز موجود ہیں جو انہی وجوہات کی بنا پر افغانستان کے حوالے نہیں ہو سکتے۔ خیال رہے کہ افغانستان میں طالبان کے وزیرِ خارجہ امیر خان متقی نے گزشتہ بدھ کو امریکی کانگریس کو لکھے گئے کھلے خط میں مطالبہ کیا تھا کہ امریکہ کے قانون ساز افغانستان کے 9.5 ارب ڈالرز کے منجمد اثاثے جاری کریں اور کابل پر عائد پابندیاں بھی ہٹائی جائیں۔ خط میں مزید کہا گیا تھا کہ ان پابندیوں اور بین الاقوامی امداد کی معطلی نے بڑی حد تک امداد پر منحصر افغان معیشت کو تباہ کر دیا ہے۔ ​ اس سوال پر تھامس ویسٹ نے کہا کہ امریکہ اس طرح کے فارمیٹ کی حمایت کرتا ہے۔ یہ ایسا فارمیٹ ہے جو مشرق اور مغرب میں پل کا کردار ادا کرتا ہے۔ انہوں نے کہا کہ ہم افغانستان میں استحکام کے لیے خطے کے ممالک بشمول روس، چین، پاکستان کے کردار کو اہم سمجھتے ہیں۔ خیال رہے کہ رواں ماہ کے اوائل میں امریکہ، روس، چین اور پاکستان نے طالبان سے ایک جامع حکومت کے قیام کے ساتھ تمام بین الاقوامی دہشت گرد گروہوں سے رابطے ختم کرنے اور افغانستان کی سر زمین کسی ملک کے خلاف استعمال ہونے کی روک تھام کے مطالبات کیے تھے۔ ان سے سوال کیا گیا کہ پاکستان کی جانب سے طالبان کی حمایت اور اس سے پاک امریکہ تعلقات پر اثر سے متعلق سوال کے جواب میں تھامس ویسٹ کا کہنا تھا کہ ہم افغانستان کے معاملے پر پاکستانی حکام سے ہر سطح پر بات چیت جاری رکھیں گے۔ اُن کا کہنا تھا کہ پاکستان اور افغانستان کے درمیان لسانی، ثقافتی تعلقات کے علاوہ سرحد پار برادریوں کے درمیان مضبوط روابط ہیں جس کا پاکستان فائدہ اُٹھاتا ہے۔ تھامس ویسٹ کا انسدادِ دہشت گردی بشمول داعش خراساں کے خلاف کارروائی اور چین اور روس کے کردار سے متعلق سوال پر کہنا تھا کہ صدر بائیڈن واضح کر چکے ہیں کہ امریکہ اس بات کو یقینی بنانے کے لیے اپنے غیر متزلزل عزم کو برقرار رکھے گا کہ افغانستان پھر کبھی امریکہ اور اس کے اتحادیوں کے لیے خطرے کی جگہ نہ بنے۔ اپنی بات جاری رکھتے ہوئے انہوں نے کہا کہ جہاں تک روس اور چین کا معاملہ ہے۔ ان کے خیال میں وہ ان کی اس تشویش میں شریک ہیں کہ دہشت گرد ان کے ممالک اور پڑوسیوں کے لیے خطرہ ہوں گے۔ اس معاملے پر طالبان کے وزیرِ خارجہ سے متعلق گفتگو کے سوال پر ​ حال ہی میں افغانستان میں طالبان نے ٹی وی چینلز کو ان ڈراموں کی نشریات روکنے کا حکم دیا ہے جن میں خواتین فن کار کوئی کردار نبھا رہی ہیں۔ اس کے علاوہ طالبان نے خواتین صحافیوں کے لیے حجاب پہننے کو بھی لازمی قرار دیا ہے۔ طالبان کی ان نئی پابندیوں پر اُنہیں تنقید کا بھی سامنا ہے۔ امریکی ریاست الی نوائے سے تعلق رکھنے والے 58 سالہ سابق نیوی اہل کار اور سول انجینئر مارک فریرکس گزشتہ برس افغان دارالحکومت کابل سے لاپتا ہو گئے تھے۔ دریں اثنا امریکی محکمۂ خارجہ کے ترجمان نیڈ پرائس نے تصدیق کی ہے کہ امریکہ اور طالبان کے درمیان مذاکرات کا اگلا دور آئندہ ہفتے قطر کے دارالحکومت دوحہ میں ہو گا۔ منگل کو ایک بیان میں پرائس کا کہنا تھا کہ مذاکرات میں امریکی وفد کی قیادت نمائندہ خصوصی برائے افغانستان تھامس ویسٹ کریں گے۔ نیڈ پرائس کا کہنا تھا کہ یہ مذاکرات دو ہفتے تک جاری رہیں گے جن میں انسدادِ دہشت گردی، افغانستان کی معاشی صورتِ حال سمیت دیگر اُمور پر تبادلۂ خیال کیا جائے گا۔